કચ્છમાં તસવીરકળાનાં ક્ષેત્રે વર્ષોથી કાર્યરત ફોટોગ્રાફી સોસાયટી ઓફ કચ્છ દ્ધારા વિશ્વ ફોટોગ્રાફી દિવસની ઉજવણીના ભાગરૂપે ફોટોવોક અને સ્વ. શ્રી એલ.એમ. પોમલની તસવીરોનું પ્રદર્શન કરવામાં આવ્યુ હતું. તેમાં મહિલાઓ સહિત ૨૦૦થી વધુ ફોટોગ્રાફીના શોખીનો ઉમટ્યા હતા. કાર્યક્રમમાં અતિથિ વિશેષ તરીકે કલેક્ટરશ્રી મહેન્દ્રભાઇ પટેલ, પોલીસ અધિક્ષકશ્રી ડી.એન. પટેલ, માહિતી નિયામકશ્રી રાઠોડ હાજર રહ્યા હતા. જેઓનું જુદા જુદા તસવીરકારોએ પુષ્પગુચ્છ અને મોમેન્ટો આપી ને અભિવાદન કર્યું હતું. મંચસ્થ મહેમાનોએ કેમેરાને ક્લિક કરીને કાર્યક્રમને સ્ટાર્ટ આપ્યું હતું.